Publish Date: March 20 2017 02:04:17pm
इंफाल (उत्तम हिन्दू न्यूज): गोवा के बाद मणिपुर में भी बीजेपी सरकार बहुमत साबित करने में कामयाब कही है। मणिपुर के मुख्यमंत्री एन बिरेन सिंह ने सोमवार को विधानसभा में फ्लोट टेस्ट पास कर लिया। 60 सदस्यों वाली विधानसभा में 33 विधायकों ने उनकी सरकार को समर्थन दिया। साथ ही बीजेपी के यमनम खेमचंद सिंह को विधानसभा का स्पीकर चुना गया है। बिरेन सिंह ने 16 मार्च को मुख्यमंत्री पद की शपथ ली थी। मणिपुर में पहली बार बीजेपी की सरकार बनी है।
60 सदस्यीय मणिपुर विधानसभा में भाजपा के 21, एनपीएफ के 4, एनपीपी के 4, एलजीपी का एक, टीएमसी के एक, निर्दलीय एक और कांग्रेस के एक विधायक भाजपा को समर्थन दिया था। इस तरह भाजपा सरकार के समर्थन में कुल 33 विधायकों का समर्थन जो बहुमत से एक अधिक था। बीजेपी सरकार में मुख्यमंत्री बिरेन सिंह को मिलाकर कुल दो बीजेपी विधायक ही मंत्री बनाए गए हैं। बीजेपी ने विधानसभा चुनाव में 21 सीटें जीती थीं और वह दूसरी सबसे बड़ी पार्टी थी, लेकिन छोटी पार्टियों और निर्दलीयों की मदद से उसने मणिपुर में अपनी पहली सरकार बना ली। 28 सीटें जीतकर सबसे बड़ा दल बनी कांग्रेस सरकार नहीं बना पाई।
बता दें कि 11 मार्च को आए पांच राज्यों के विधानसभा चुनाव के नतीजों के बाद ही बीजेपी अध्यक्ष अमित शाह ने दावा किया था कि बीजेपी पांच में से चार राज्यों में सरकार बनाएगी। गोवा और मणिपुर में सबसे बड़ा दल न होने के बावजूद दोनों राज्य बीजेपी की झोली में चले गए।
WhatsApp पर न्यूज़ Updates पाने के लिए हमारे नंबर 7400043000 को अपने Mobile में Save करके इस नंबर पर Missed Call करें ।
चेन्नई (उत्तम हिन्दू न्यूज): पांच वनडे मैचों की सीरीज के लिए ...
भोपाल (उत्तम हिन्दू न्यूज) : शुभ मंगल सावधान और टॉयलेट एक प्रेम कथा में नजर आ चुकी अभिनेत्...
eng_Latn awa_Deva awa_Deva hin_Deva hin_Deva awa_Deva hin_Deva